
Nr……../14.04.2025
                                                                                                                                         Aprob
                                                                                           Inspector școlar general, 
                                                                                      prof. Roxana Natalia PAȚURCĂ

Regulamentul specific privind organizarea și desfășurarea
Concursului Școlar  Interjudețean de Geografie
.,TERRA - DE LA POVESTE LA REALITATE"
pentru clasele V-VII
Ediția a X-a
Dedicat celor ,,150 de ani de la înființarea  Societății de Geografie din România”
Anul școlar  2023-2024

I. Prezentare generală 

     Concursului școlar de geografie interdisciplinar,,TERRA - DE LA POVESTE LA REALITATE"pentru clasele V-VII se desfășoară în conformitate cu prevederile Metodologiei –cadru de organizare și desfășurare a competiției școlare, Anexa 1 la OMETS nr.3035/10.01.2012.
     La acest concurs școlar pot participa elevii din învățământul de stat , particular și confesional , înscriși în clasele V-VII; participarea la concurs este opțională și individuală. Elevii, indiferent de anul de studiu, pot participa numai la concursul organizat la nivelul clasei lor.
Proba  teoretică scrisă , la toate etapele are o durată de 120 de  minute.

II. Etapele concursului și selecția elevilor

     Data desfășurării etapei pe școală, locală și județeană este stabilită de către inspectorii de specialitate din inspectoratele școlare partenere  (Argeș, Brașov, Buzău, Cluj, Dâmbovița, Dolj, Iași, Ilfov, Ialomița, Olt, Prahova, Suceava, Teleorman) și se încadrează în anul școlar 2024-2025. În cazul în care  numărul participanților este mic, inspectoratul școlar partener poate decide să nu organizeze etapa pe școală/ locală, organizând direct etapa județeană în luna aprilie.
    Nota minimă necesară pentru calificarea elevilor la etapa următoare și numărul de  elevi calificați sunt stabilite de către comisiile de organizare și evaluare a etapelor respective.
     Pentru calificarea la etapa interjudețeană punctajul minim necesar este de 80 de puncte.
Locul și data desfășurării etapei interjudețene sunt propuse de către județul organizator și comunicate județelor partenere.

III. Distribuirea locurilor

     Pentru etapa interjudețeană, fiecărui județ i se atribuie două locuri pentru fiecare an de studiu (clasa a V-a 2 elevi, clasa a VI-a 2 elevi, clasa a VII-a 2 elevi), în ordinea descrescătoare a mediilor.       În total, la etapa interjudețeană  participă câte 6 elevi din fiecare județ.
Pentru elevii care au obținut punctaje egale în ocuparea  poziției în clasament care le conferă o potențială calificare la etapa interjudețeană, nu se face departajarea, chiar dacă se depășește numărul total de locuri atribuite.

IV. Subiectele

Subiectele pentru etapa pe școală vor fi realizate la nivelul unităților de învățământ. La etapa locală, subiectele vor fi realizate de către un grup de cadre didactice coordonat de comisia de organizare și evaluare pentru etapa respectivă.
   La etapa județeana, subiectele vor fi realizate de către comisiile de organizare și evaluare pentru
etapa județeană.
   La etapa interjudețeană, subiectele sunt elaborate de un grup de lucru format din profesori care nu au elevi calificați la clasa respectivă, constituit în acest sens și coordonat de inspectorul de specialitate din județul gazdă. Județele participante pot trimite propuneri de subiecte pe care le transmit cu 3 zile înainte de desfășurarea probei scrise, după o machetă transmisă de județul gazdă.

V. Organizarea comisiilor

Pentru fiecare etapă, componența comisiilor de organizare și evaluare și atribuțiile care revin membrilor acestora sunt stabilite prin prevederile Metodologiei-cadru, de organizare și desfășurarea a competițiilor școlare, aprobata prin OMECTS nr. 3035/10.01.2012, art. 21. Din comisia interjudețeana pot face parte și profesori care au elevi calificați la etapa interjudețeană. Aceștia evaluează la o alta clasă decât aceea la care au elevi în concurs.

VI. Evaluarea lucrărilor

Evaluarea lucrărilor se face conform prevederilor Metodologiei - cadru de organizare și desfășurare a competițiilor școlare, aprobata prin OMECTS nr. 3035/10.01.2012, art.33, 35.

VII.  Desfășurarea probei de evaluare

Desfășurarea probei de evaluare se face conform Metodologiei - cadru de organizare și desfășurare a competițiilor școlare, aprobata prin OMECTS nr. 3035/10.01.2012, art.39-48.
  
VIII. Rezolvarea contestațiilor și stabilirea rezultatelor finale

La toate etapele concursului evaluarea contestațiilor se face prin  reevaluarea lucrărilor scrise, conform baremelor afișate.
La etapele pe școală, locală, județeană și interjudețeană ale Concursului școlar de geografie ,,Terra - de la poveste la realitate”notele acordate la contestații sunt finale. Rezultatele finale ale competiției sunt afișate înainte de festivitatea de premiere la locul de desfășurare a concursului și pe site-ul unității școlare gazdă.

IX. Premierea
La toate etapele, ierarhia se stabilește în ordinea descrescătoare a punctajelor obținute. La etapele locală, județeană și interjudețeană,  modul de acordare a premiilor este stabilit de organizatorii acestor etape ale concursului școlar.
X. Dispoziții finale
Deplasarea echipei județului se va face cu un profesor însoțitor, conform normativelor în vigoare; în cazul în care părinții/reprezentanții legali tutorii elevului minor asigură, pe cont propriu, deplasarea  elevului la competiție, aceștia vor da o declarație scrisă în care specifică faptul că își asumă răspunderea deplasării propriului copil în localitatea în care se desfășoară competiția școlară.
[bookmark: _GoBack]Inspectorul de specialitate din fiecare județ participant are obligația de a transmite , în cel mult 3 zile după desfășurarea  etapei județene  organizatorului competiției datele elevilor calificați pentru etapa interjudețeană, conform tabelului de mai jos, în format printat și electronic:

	Nr. 
crt.
	Numele, inițiala tatălui și prenumele elevului
	Cls.
	Media obținută la faza județeană
	Unitatea de învățământ, localitatea,
județul
	Profesorul coordonator
	Profesorul însoțitor ( nr. de tel și email)

	
	
	
	
	
	
	


Materialele trimise vor avea semnătura inspectorului școlar general și a inspectorului școlar de specialitate. Acestea  vor fi transmise  prin fax la inspectoratul școlar  al județului  organizator, precum și prin email pe adresa electronică a  persoanei de contact desemnate.
     Județul inițiator elaborează/revizuiește regulamentul de organizare și  desfășurare a concursului școlar de geografie ,,Terra - de la poveste la realitate” și transmite anual, inspectorului general  din MEC care coordonează disciplina geografie, un raport  de  cu privire la desfășurarea concursului  fără finanțare MEC.
La acest concurs nu se percep taxe de participare.


Anexa  l
Calendarul  
Concursului Școlar  Interjudețean de Geografie
,,TERRA – de la poveste la realitate " pentru clasele V-VII
 Ediția a X-a
Dedicat celor ,,150 de ani de la înființarea  Societății de Geografie din România”
Anul școlar 2024-2025
 
Etapa locală: februarie-martie 2025
Etapa județeană: martie - mai 2025
Etapa interjudețeană: 24 mai 2025, Călărași 
Județe participante: Argeș, Brașov, Buzău, Cluj, Dâmbovița, Dolj, Iași, Ilfov, Ialomița, Olt, Prahova, Suceava, Teleorman 

Anexa 2
Programa 
 Concursului Școlar  Interjudețean de Geografie
,,TERRA – de la poveste la realitate " pentru clasele V-VII
 Ediția a X-a

Competente generale:
 1.Prezentarea realității geografice, utilizând mijloace și limbaje specifice.
 2.Raportarea realității geografice spațiale și temporale la reprezentări cartografice.
 3.Studierea spațiului geografic, realizând conexiuni cu informații dobândite la alte discipline școlare
 4.Elaborarea unui demers investigativ din perspectiva educației permanente și pentru viața cotidiană.

Conținuturile asociate competențelor specifice sunt preluate pentru toate etapele, din Programa școlară pentru  disciplina GEOGRAFIE, clasele  a V-a – a VII-a, aprobată  prin OMEN 3393/ 28.02.2017.
 Subiectele vor fi realizate în funcție de parcurgerea tematicii din această programă și în raport cu etapele desfășurării acesteia, de fiecare județ participant

Pentru etapa interjudețeană din  24 mai 2025, domeniile de conținut evaluate sunt următoarele:

 Clasa a V-a. Terra - Elemente de geografie fizică
Domeniile de conținut:
· Terra - o planetă  a Universului
· Terra - o planeta în mișcare
· Terra - o planetă în transformare. Geosferele Terrei. Litosfera. Atmosfera. Hidrosfera. Biosfera și solurile. 

Clasa a VI-a. Terra – Elemente de geografie umană. Europa
Domeniile de conținut:
· Cunoașterea lumii în care trăim
· Antroposfera –omul și activitățile umane
· Europa –identitate geografică

Clasa a VII-a. Geografia continentelor extraeuropene
Domeniile de conținut:
· Asia 
· Africa
· America de Nord și America de Sud
· Australia și Oceania


Inspector școlar general,
prof. Roxana Natalia PAȚURCĂ



Inspector școlar pentru disciplina geografie,
prof. Mari-Elena BELCIU

